વર્લ્ડ હેલ્થ ઓર્ગેનાઈઝેશન (WHO)એ મહિનાઓ પહેલા જ ભારત દેશમાં બે શહેરો પર પોલિયો વાઈરસનું જોખમ તોળાતું હોવાની ચેતવણી આપી હતી જેમાં અમદાવાદ અને તેલંગણાના હૈદરાબાદનો સમાવેશ થાય છે. ગુજરાત સરકારને થોડા મહિના અગાઉથી ચેતવણી અપાઈ હોવા છતાંય સરકારે આ અંગે સાવચેતી દાખવતા કોઈ પગલા ન ભર્યા હોવાને કારણે શહેરમાં પોલિયો વાઈરસ પાછો ફર્યો છે. વાઈબ્રન્ટ ગુજરાત સમિટના ત્રણ દિવસ પહેલા એટલે કે 7મી જાન્યુઆરીએ અમેરિકાના સેન્ટર્સ ફોર ડિસિઝ કંટ્રોલ (CDC)એ જાહેર હિતમાં વિશ્વવ્યાપી એલર્ટ જાહેર કર્યું હતું. તેમાં પણ અમદાવાદ અને હૈદરાબાદમાં આ વાઈરસ પાછો ફર્યો હોવાની ચેતવણી હતી.